Nditi kulungilena ukuba umntu ongu Mkristu apume nge Sabata aye emaqabeni ahambe esiti lahlani izono lahlani imbola kuze kuse ngo Mvulo esiti tengani nantsi imbola entle, nanku ucumse obomvu ? Engati ubelungisa nje ukuteta nge Sabata, kusukuba kubuye kwatinina. Imbola le yomeleza igunya lika Satana. Ke ndiba kutiwa into ebanga inkohlakalo isisono. Umbuzo wam kodwa uti kulungile na ukuti nge Sabata msani ukukwenza oku, kuse ngo Mvulo ubakokelela kulonto abantu ?

Thomas Sayingwa.

UBUGEBENGA.

Burnshill, April 18, 1877.

Kute apa ngamhla utile ngokuhlwa umfana abati ngu Lohro igama, indodana pofu, ngobuntanga ikumashumi omabini anesine ubudala, waya kungqawa. Kute esahleli pantsi etyolweni qata mfo angamaziyo owomelele kunene wamayama ngecala ehamba kancinane ngati uyadlula kuye, wamti xamfu wambamba ngompu. Uwurute ukuba awuhlute. Zide ezesigebenga izandla esinye sabamba ngase mlonyeni esinye ngasesikondweni sompu bazamana ke ngawo. Ude u-Lohro wacukumisa umpu wadubula sati ngokotuka sawuyeka; sibuye satsibela kuye sambeta ngenduku ebesinayo, wabaleka samsukela kwati kuba bekumnyama wasizimela ematyolweni wapamba wagoduka.

N. Mzimba.

Transkei, March 31, 1877.

Nceda nkosi Mhleli kaufake lamazwana ambalwa. Ndiyakuva ukushumayela kwako Mr. Peter Masiza maxa uti, u-Mr. H. Waters unyanisile ukuba siyakuduka ukuti siyakulahlekana neziduko zakowetu, kuba utsho uti akuko siduko sakwa Webb no Daniel.

Mr. Masiza umbuzo wam kuwe uti, u-Rev.H. Waters maxa abonisa ngalendawo kuwe nokuba ukufupi nawe, nokuba ukolwe kubonisa kwake ekude nawe, elona gama lisiduko sakowabo kula mabini lilipi ku H. no Waters, njengokuba namhla wena uzityila ukuba ungu Nkomo kwabangakwaziyo kuba okunene maxa kunjalo sizakuqonda okona kukuko ngokuba besiba tina ngobudenge betu, olu lumhlope uhlanga alunjengati akuko kubizwa kunjengokwetu o-Radebe no Dlamini, no Dlambulo yonke lonto. Uti ke wena uyamvumela, u-Rev. H. Waters.

Umbuzo wam kuwe Mr. Masiza nditi elona lisidu­ko sake lilipina ?

John Mazamisa.

Emtata, April 17, 1877.

Mnumzetu uzundi nyamezele ndifaka isandla enxo- weni yamanene, esityeni sama tshawe endawo ngenda- ndawo. Ndikohlwe zindaba zokufaka kulencwadi ye *Sigidimi.* Immandi mawetu ilungile ukuba mayixaswe ngendaba lencwadi. Nkosi yam mandenze imbalana ndenzele amatshawe amana esivisa indaba mhlaumbi angavuya. Kute mhla ngolwe Sine. Ecaweni ngomhla wa 22 March kwesuka umfazi otile waya kutenga evenkileni; ufike watenga iqiya ye sikisipeni nesikotile sesheleni, uteke wagalela icuba esityeni; uteke akugqiba wabuya nezompahla wagoduka ehamba nabanye abafazi kute ngenxa yobushushu belanga wasitwala isikotile waza wabeka ityali ngapezulu elinga ukuzikusela ubuso ngenxa yobushushu belanga. Kuteke nxa basendleleni bajika bebona amanzi ecaleni kwendlela eziginqini yati impahla bayitula bayibeka pantsi baya kusela amanzi lawo, bate besuka emanzini apo babona iqiya seyivuta esikotileni baicima lati icuba lafuseka sasuka isikotile sangumlilo ubushushu baso. Elo xesha ke ityali ubeyisusile esityeni wakusela, kwanjalo nxa asela amanzi lawo: site sakuyifuna lonto kwafumaneka ezonto zitshiswa sikotile sitate ubushushu belanga. Yenjenjalo ukubonakala lonto.

Port Elizabeth, April 13, 1877.

Mhleli ndincede undifakele lamazwana. Ndilusizi ukuba ndingalazi elinene lenze lenxamleko yokusibalela eliculo likwi *Sigidimi* salenyanga. Ngokufutshane ndinokuliqonda ngapezu kokuba ndazi ubuso negama. Siyakubulela kakulu kuba usibonise isiqamo samakolwane atile ase Bayi. Kute ngokusa kwenye imini lamaxa bapangelelanayo abaya emisebe- nzini ndeva ngengoma selivunywa. Ndite ingabi kwenziwa umbedesho wakusasa, ndaya; kanti hay-

bavuma eliculo lise *Sigidimini,* bayavuya. Omnye upume apo ahlala kona omnye upume endlwini yake ngabalingane. Ndapaula abazalwana abatile umpati weloqela u-Mr. N. Lambata no Mr. J. Bassi no Mr. Lanityi no Mr. R. Bobi. Andiquli bazalwana bam kuba nibonakalisa inyameko yokusebenza ngezinto esukuba nizenzelwa njengeli culo silibulelayo, kuba ndiyazi ukuba kuko amapepa angafundwayo ngabawamkelayo. Asikuko nokuba kuyavuyisa ukubona kuko abasinyamekeleyo *Isigidimi,* nokusitumela inda­ba zendawo ngendawo.

Taru mfo wase Diamond akusasipi indaba zalapo, nawe Mhleli akusipanga ezawapesheya. Kodwa kuwe wase Natal u-Mr. K. Falati xa uteta naye uti akayikuva na ukuba igama lake akulipindapindi. Wena wase Fort Beaufort bekungelunge na ebengeqonde na ompendulayo ngolobolo ngapandle kokuba ude uti akwazi ukuba ukoliwe sinina. Ilandwa nganina lo­nto ningabambene nganto nje ?

E. B.

EPENDULA UMZALWANA.

MzalwanA.—Ndifuna ukupendula umbuzo wako ngelizwi eliti ngokwamangesi *Conscience* ofuna ukwazi ukuba lilunge nalipina kula mane, Uvalo, Intliziyo, Isazelo, Unkwintshana. Andizi kukufundisa nto ngokuba ndiyaqonda kakuhle ukuba uyalazi. Indawo ngati uyapazama ngokuti lingatetwa ngegama elinye, noko nge ungamangaliseki ngokuba usandukusazisa ukuba linamagama amatatu nango kwesi Hol­land ateta into enye.

Kum ngati xa ufuna ukwazi ukuba igama lezibalo la mangesi lingatiwanina ukukutshwa ngenteto yetu ufanele ukukangela kule Bible ka Mr. Appleyard, uyakukolisa ukufumana amazwi azinzileyo anokubekeka. Ungemkani (ndinosizi ukutsho) noluguqulo lutsha, oluzele ngamazwi awaziwa mhlaumbi sondwaneni linye lomhlaba, oluzele (njengokuba watshoyo u-Xelo umpakati wakwa Ngangelizwe—ngokwenene yena ufanele ukwazi—) yinteto yokuhlonipa, nobuqalo obudelekileyo. Kulamazwi mane amatatu ayazeka, eli liti unkwintshana ndiyakolwa ukuba litsha ku­we kwanjengoko linjalo kuti. Eligama liyinkedama andifumani mnombo walo nanina walo, sendifun’ ukuti lele siduko asililo elohlanga.

Kwinteto yetu, njengakwinteto yamangesi, amazwi amatsha avela ngendlela ngendlela, aze atete izinto ngezinto ngamaxesha ngamaxesha. Kutatela apa ukunqaba kokwazi okutetwa zincwadi ezabalwa kudala. Njenga lamazwi ati *Abandon,* elaliteta ukuxela into ngokumemeza kudala, ngoku liteta ukulahla, ukuncama. *Cattle* ebeliteta yonke impahla ngexesha lika Elizabeth, ekwati ngenxa yokwahlula engenabom emva koko kwatiwa yi Chattels. *Jump* kukutsiba, e-Diamond kwati ngokuti umntu atsibe owake umhlaba, ayekumba kowomnye awushiyileyo ixeshana elilizwi lezakuteta konke ukuba. Nalamazwi ati *sith, being,* kwincwadi zexesha lika Bishop Pearson akasemanga malunga nezozituba namhla. Nakuti kuko amazwi avele kutsha amanye selevunyiwe amanye akakavunywa ukuba eme pakati kwenteto eketekileyo ; amanye avele ngamafongqofongqo ezici ezinje ngokuhlonipa, anje ngala umnyepa, umwaku, isamkelo, ishi; amanye avele ngendlela zobuqalo nokuteta ngobuncoko, anjengala, ukumbela isinqe, xa umntu apelelisileyo ukubaleka; ukuxatulisa xa abantu bangxolisanayo. Ukuhlonitshwa kwento egama linikwe inkosi ngabantu bayo kwenza ukuba kuvele li­mbi igama elinikwa lonto. Njengokuba intaka ega­ma lingu Nonqane kwa Sarili yanikwa igama lokuba ligqaza, kuba elayo linikwe inkosi. Usigcawu obi- zwe ngesisilwana, akangeve mntu uti, bulala naso isigcawu, sekusitiwa sisinambuzane. Umfo omntana wamtiya ngo Adam waya kwa Ngangelizwe naye, wafika umntwana we nkosi engu Adam waselembiza ngalimbi xa aselapo. Omnye osisicaka kwa Mantyi yase Batenjini u-Mr Charles Levey wayenehashe alitiye ngokuba Charlie wati akuva inkosi yake inelogama waseleliyeka. Abafazi ngabangenisi nkunkuma entetweni. Seide ngoku yafana nenqolowa engeliwanga. Abaninzi abamhlope bemkana nenkunkuma le, bati bakuva zwi elo balibale, babe lilizwi kanti likoba, likulu emlonyeni nje kodwa. Iyakuba ngum- sebenzi wetu omkulu ukuba sele inteto yobawo betu, siyicokise. Akuko ncwadi ipazamisa njengoluguqulo lutsha. Kwa Ngqika wati umxosa akuva kuleseshwa ngo Lazarus no Abraham nesityebi, wapuma esiba yena pakati kwabo nalo wayelila kwakuko xwebetu

lubityileyo lamfokazi lungu Mtsantsa, kuba incwadi isiti kwakuko u-Mtsantsa.

Kum elilizwi i*-conscience* ngati kufuneka likangelwe into eliyitetayo oko kukuti eliyalatayo.

Elilizwi ngati likutshwa ngamazwi amabini ngu Rev. Appleyard entetweni yetu. Lamazwi luvalo, nesazelo. Kwincwadi yetu yombedesho kutiwa sisazelo. Abaguquli balencwadi endibaziyo, ngu Rev. Woodroffe olaziyo kakuhle elilizwi ngokwe si Greek kuba ngumfo wase university osifundileyo nesi Xosa, no Mr. Liefeldt okwaba pambili kwabamhlope ukuyazi kakuhle inteto yakuti. Mna ndilibona lisisazelo. Ndakukangela ukuba lalata nina elilizwi i-Conscience ndibona lilungelelana neli liti isazelo. Isazelo ligama lipuma kunina nanku nomnombo walo, ukwazi.

Isazelo yindawo azi ngayo umntu okulungileyo nokungalunganga afanele nangafanele ukukwenza um­ntu. Abamelwane balo yinkumbulo ngelinye icala, luvalo ngelinye.

Isazelo ngumgwebi wemisebenzi yomniniso, oya- hlulahlulayo njengokulunga nokungalungi kwayo.

Inkumbulo sisandla esingumbali, esigcina emape peni zonke izenzo ezenziwayo, ezibekwa nezingabekwa bala lokulunga nokungalungi sisazelo.

Uvalo lungumntu owenza lemisebenzi isazelo sinika isigwebo ngayo. Elilizwi livela eluvalweni, ekubuye kutiwe lucabanga, incam yokupela kwetambo lomcacazo wesifuba ekutiwa yi Sternum, kulondawo kuti ukuba umntu ube nevuso ngokungangokude ku­tiwe wotukile kubeko utukuzo olufana nolubakoyo entloko yomntana ekutiwa lufokoto. Umntu unovalo notukuzo esifubeni ngokuba isazelo sake siyazi, siyamazisa, siyamgweba ukuba unetyala ngomsebenzi awenzileyo siti ukohlakele umelwe sisohlwayo ngoko angasiviswa ngumpindezeli.

Ngati kusekuhleni ukuba isazelo asinto inye novalo. Omnye ngumgwebi omnye ngumginwa. Uvalo singanokuti kukwazi — ngokuba umntu wazisiwe, okunye sisinakano setyala. Kuti bangafundanga akubonakali ukuba u-Liddle no Tinsworth bangasinceda apa kwa nesi Hebrew naso. Nditsho ngokuba amagama omdali abazalwana abasazisa wona ngezonteto ngati akasincedanga kakulu ngelocala. “ Ndiyakolwa ku Tixo Umdali wezulu no mhlaba, nento zonke ezibonakalayo.” Akatsho yini ukususela kwamazwi esiteto sokolo lwetu. Xa sitshoyo nguwupi ongati siteta umcikwane? Ama Lau aka atsho ngawo ? Nguwupi oke acinge ngomcikwane xa ateta ngeligama emalidunyiswe ? Andaleli zilumko zakuti noko. Kummandi ukupulapula nokutyilelwa amazwi ezizwe ezingasekoyo. Kum­mandi kwabevayo nabavisayo, konke kubekiselela ekukanyeni.

Andigcimi kukanyana kuvelayo Kwelilizwe lamatunzi nobumnyama; Andideli nkwenkwezana ivelayo, Litshonile ilanga kwa ne nyanga.

Litshonile ke ilanga kwa nenyanga Ndombulela unocela eyedwana Nesibane senkanyezi epapayo Intakana epapayo yobusuku.

Hlanganisa intlantsana *Sigidimi,* Zokukanya kumanene nga manene ; Pemb’ ibaso lenyaniso ke livute, Zobaleka inunwana zobumnyama.

Kumadlaka abafayo kuk’ umlilo, Asimlilo waziporo kodwa wona, Ezulwini le nkwenkwezi kuku’mlilo Asimlilo wampundulu kodwa wona, Kwababantu bahleliyo kuk’umlilo Asimlile wosa nyama kodwa wona.

Hlanganisa lemililo *Sigidimi,* Yeyokwazi nobulumko bentliziyo, Pemba yona bobalek’ onomgogwana, Nezitixo zobudenge nesihogo.

Obaleka amaqwira kwa nemfene Ezixonti ezikwelwa mlenze mnye, Nabafazi ababinqe izitebe, Boya kude elizweni le Niheim.

Wobaleka uhilana eteketa, Woti su su andifuni yomyiywana, Zoti shwaka kwa nenkolo zobumnyama Ebantwini bakowetu balomhlaba.

4 ISIGIDIMI SAMAXOSA, MAY 1, 1877.